31 तक रैलियां करेंगे रोडवेज कर्मी
भास्कर संवाददाता | रोपड़/नंगल
पंजाबरोडवेजमुलाजिमों की संयुक्त एक्शन कमेटी के आह्वान पर पंजाब रोडवेज रोपड़ डिपू के मुलाजिमों ने अपनी मानी हुई मांगों को लागू करने के रोष में गेट रैली की। कहा-31 दिसंबर तक पंजाब के 18 डिपुओं में गेट रैलियां की जाएगी और 5 जनवरी को शाहकोट में रोष धरना दिया जाएगा।
एक्शन कमेटी के मैंबर गुरदेव सिंह ने कहा की 1 सितंबर को पंजाब सरकार के ट्रांसपोर्ट मंत्री एक्शन कमेटी के बीच मीटिंग हुई थी। जिसमें मंत्री ने उनको विश्वास दिया था की पंजाब सरकार की और से पंजाब रोडवेज के लिए रखे गए बजट 42.75 लाख रुपए जोकि पंजाब रोडवेज की नई बसें डालने के लिए रखे हैं उनके संबंध में खजाना मंत्री डिप्टी मुख्य मंत्री के साथ एक महीने के अंदर दो मीटिंगें करवा कर पंजाब रोडवेज के फ्लीट में 225 नई बसें डाली जाएंगी और मुलाजिमों को उनकी वर्दियां एक हफ्ते में जारी की जाएंगी लेकिन अभी तक कोई कार्रवाई नहीं हुई है। इस मौके पर अध्यक्ष जगजीत सिंह पटवारी, महासचिव बलविंदर सिंह, चमन लाल, सरबजीत सिंह गौसल, सरबजीत सिंह आदि उपस्थित थे।
वहीं नंगल डिपू के समस्त कर्मचारी संगठनों द्वारा भी पंजाब रोडवेज परिचालक यूनियन के अध्यक्ष अमरजीत सिंह बैंस की अध्यक्षता में गेट रैली की गई। प्रदेश सरकार ट्रांसपोर्ट विभाग के खिलाफ जमकर नारेबाजी की। बैंस ने कहा कि बजट में पारित की गई राशि पहल के आधार पर जारी की जाए ताकि पंजाब रोडवेज की दशा में सुधार लाया जा सके।
इस मौके पर कर्मचारी संगठन एटक के अध्यक्ष रणजीत सिंह घन्नूमाजरा, कर्मचारी दल के सचिव तलविंद्र सिंह, परिचालक यूनियन के चेयरमैन हुस्न लाल कांजला, इंटक के महासचिव हरजिंद्र सिंह, खुशवंत सिंह, मुख्तयार चंद, मोहन सिंह, अमरीक सिंह जोगिंद्र राम ने भी संबोधित किया।
रोपड़ में गेट रैली के दौरान नारेबाजी करते पंजाब रोडवेज कर्मचारी। -भास्कर
hin_Deva bho_Deva hin_Deva hin_Deva hin_Deva hin_Deva bho_Deva